**Danseanalyse, hip hop.**

**skriftlig opgave,**

Der ønskes en analyse af musikvideoen: ”It’s like that”, optaget i Los Angeles 1998

Musik: Jason Nevins remix fra 1997 af Rapgruppen RUN DMC’s “Its like That”, oprindeligt udgivet I 1983.

<http://www.youtube.com/watch?v=TLGWQfK-6DY>

Opgaven må max være på 2 sider og skal afleveres som en tekstfil – ikke pdf.

Den må afleveres enten alene eller 2 elever sammen

Du kan vælge at lave din detaljerede bevægelsesanalyse af en af to udvalgte tidsperioder i musikvideoen. Angiv i analysen hvilken tidsperiode du har valgt.

* Første tidsperiode er: 0.54 – 2.00 min.
* Anden tidsperiode er 2.33 – 3.40 min.

Benyt dig af så mange rigtige trinbetegnelser som muligt, hvis du kender dem.

*HUSK at opgaven skrives som en almindelig tekst. I skal derfor ikke udfylde skemaet og aflevere det. Tænk på skemaet som et redskab.*

**Danseanalyse skema**

Dette skema er en vejledning til hvad en analyse kan indeholde. Det kan f.eks. være, at du vil starte med punkt 5, fortolkningen, og bygge din analyse op omkring den for at sikre en rød tråd. Det er op til dig. Husk at underbygge din fortolkning af dansen med konkrete eksempler, som du beskriver detaljeret.

Du behøver ikke at inddrage alle punkter i analysen, men brug de punkter, der giver mest mening i forhold til dansen du analyserer.

Vis at du kender genren, og fremhæv de træk der gør, at du kan se at danseklippet er hip hop.

*Du skal IKKE bruge tidsangivelser. Beskriv i stedet dit eksempel, så man kan se det for sig.*

**Vejledning til hvad en danseanalyse kan indeholde**

**1.**

|  |  |
| --- | --- |
| **Præsentation** | |
| **Dansen**  **Hvem**: navn på koreograf, kompagni, beskrivelse af dansere (antal, køn, alder mm)  **Hvor**: f.eks. scene, udenfor, i et danselokale osv.  **Hvornår**: årstal  **Hvad:** Dansens titel og genre.  Hvis der er en historie, fortæl kort hvad det handler om.  **Hvilken kontekst:** scenedans, samværsdans, screendance, rituel dans |  |

**Dansens formelle parametre**

**2.**

|  |  |
| --- | --- |
| **Komponenter** | |
| **Visuelle omgivelser** Omgivelser  Scenografi  Lys  Kostumer  Rekvisitter |  |
| **Dansere** Deres relation til hinanden. Er der roller (f.eks. ledende/følgende) m.m. |  |
| **Lydmæssige omgivelser** Lyd  Tale  Musik |  |

**3.**

|  |  |
| --- | --- |
| **Laban BESS konceptet** | |
| **Body - Bevægelser der er iøjenfaldende og dominerer dansen** Kropsdele (arme, fod, hovedet…)  Bevægelsernes størrelse (nærzonen, fjernzonen - små, store)  Trinnavne/bevægelser (spring, falde, gå, chassé, pirouette…) |  |
| **Effort- beskrivelse af udvalgte bevægelse**  ***Rum***- Direkte bevægelse // fleksibel bevægelse  ***Tid*** - Hurtig (sudden) // Langsom (sustained)  ***Vægt -*** Tung (kraftfuld) // Let  ***Flow*** - Frit-flow // Bundet-flow |  |
| **Space - Kroppen i rummet** Vertikalt rum (lavt, mellem, højt)  Horisontalt rum -Det personlige og det generelle rum (brug af lidt eller meget rum,)  Kropsretning (forlæns baglæns, sidelæns, skråt)  Kroppens placering i (scene)rummet (upstage, downstage)  Proxemiske afstande (kropskontakt eller langt fra andre dansere)  Positiv og negativ space |  |
| **Shape – Kropsformer**  Strakt, bøjet, vredet, rund  Bevægelsesmønstre (lineært, snoet, buet, direkte, indirekte) |  |

**4.**

|  |  |
| --- | --- |
| **Struktur** | |
| **Forløb** Rækkefølge af scener, sekvenser, ture osv. |  |
| **Form**Repetition, variation, improvisation ( i forhold til komponenterne) |  |
| **Komposition** Unison (alle ens), polyfon (”flerstemmig”), kanon, gruppe, par, solo osv. |  |
| **Scenografiens og musikkens funktion**Strukturerende element (koreograferet til specifikke elementer i musikken/ ikke strukturerende element (f.eks musik er en lyd-kulisse) |  |

**Dansens indhold**

**5.**

|  |  |
| --- | --- |
| **Fortolkning** | |
| **Dansehistorie**  **Sociokulturel baggrund og kontekst**  Historie (periode, udvikling, hvornår?)  Geografisk (hvilket land, hvilken kultur?)  Befolkningsgruppe (hvem, rige/fattige, veluddannede?) |  |
| **Genre**  Ballet, modern dance, jazz, folkedans, sportsdans, salsa, flamenco, hip hop, osv.  Stil indenfor genren   * Dansens (f.eks. fransk romantisk balletstil) * Koreografens (f.eks. Martha Graham stil) * Danserens (f.eks. din egen) |  |
| **Emne/tema**  * Handling (historie, ide, abstrakt) * Hensigt/betydning |  |
| **Kvaliteter** Hvad f.eks. ser, mærker, føler du, når du ser dansen? |  |